Diari Oficial de la Generalitat Valenciana


Sumari del DOGV 6003, del 29-04-2009 (2009/4477)

RESOLUCIÓ de 10 de febrer de 2009, de la Direcció General d'Energia, per la qual s'atorga a Gas Natural Cegás, SA, autorització administrativa i s'aprova el projecte d'execució, per a la construcció de les instal·lacions corresponents a la xarxa de distribució de gas natural en alta pressió B (APB)(1) consistent en el desplaçament de la xarxa existent al barranc de Benimodo, als termes municipals de Benimodo i Carlet, província de València. Expedient número CBREDE 2008/27/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6003

Data del DOGV
:   29-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4477


Data del document
:   10-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benimodo
    * Carlet
    * empresa privada
    * gas natural

RESOLUCIÓ de 10 de febrer de 2009, de la Direcció General d'Energia, per la qual s'atorga a Gas Natural Cegás, SA, autorització administrativa i s'aprova el projecte d'execució, per a la construcció de les instal·lacions corresponents a la xarxa de distribució de gas natural en alta pressió B (APB)(1) consistent en el desplaçament de la xarxa existent al barranc de Benimodo, als termes municipals de Benimodo i Carlet, província de València. Expedient número CBREDE 2008/27/46. [2009/4477]  
Vist l'expedient amb referència CBREDE 2008/27/46, incoat pel Servici Territorial d'Energia de València, a instàncies de Gas Natural Transporte, SDG, SA, amb domicili a l'efecte de notificacions a València (46559), Gravador Esteve, 14, relatiu a la sol·licitud de 6 de juny de 2008 sobre autorització administrativa i aprovació del projecte d'execució per a la construcció de les instal·lacions corresponents a la xarxa de distribució de gas natural en alta pressió B (APB)(1), consistent en el desplaçament de la xarxa existent al barranc de Benimodo, als termes municipals de Benimodo i Carlet, província de València.  
S'adjunta el projecte firmat pel tècnic competent i visat pel col·legi oficial corresponent, amb data 29 de maig de 2008.  
Vist que per la Resolució de la Direcció General d'Energia de 23 de juny de 2008 es procedix a realitzar el canvi de titularitat de les instal·lacions de transport secundari de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Transporte, SDG, SA, a favor de Gas Natural Cegás, SA  
Vist que va ser realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Diari Oficial de la Comunitat Valenciana de 12 de novembre de 2008, en el Butlletí Oficial de la Província de València de 21 de novembre de 2008 i en els diaris de premsa El Mundo i ABC, els dos amb data 14 de novembre de 2008.   
Segons consta en l'expedient remés no han sigut presentades al·legacions a la petició efectuada.  
Vist que, de conformitat amb el que establix el Reial Decret 1434/2002, es va remetre la separata de la instal·lació projectada als ajuntaments afectats, concretament a l'Ajuntament de Benimodo i a l'Ajuntament de Carlet, que conté les característiques generals de la instal·lació, a l'efecte d'establir les oportunes condicions tècniques.   
L'Ajuntament de Carlet va remetre l'informe sol·licitat en què es manifesta la conformitat amb el desplaçament projectat.  
L'Ajuntament de Benimodo no presenta al·legacions a la mencionada sol·licitud, a pesar de la reiteració efectuada pel Servici Territorial d'Energia de València.   
Vist que igualment i d'acord amb el mencionat Reial Decret 1434/2002 es va remetre la separata de la instal·lació projectada que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats a l'efecte de prestar la seua conformitat o oposició al projecte i establir, si és el cas, les condicions tècniques procedents, concretament a:  
- Confederació Hidrogràfica del Xúquer no presenta al·legacions a la mencionada sol·licitud.  
- Diputació de València, que manifesta en el seu informe que la carretera CV-5470 no és de titularitat provincial, per la qual cosa no cal emetre un informe d'acceptació, rebuig o condicions tècniques sobre la instal·lació que s'interessa.  
Del mencionat informe es va traslladar a l'empresa peticionària a fi de presentar la separata per a l'organisme titular de la carretera CV-5470. En resposta, l'empresa peticionària manifesta que la titularitat de la via ha passat als ajuntaments. Així, tal com consta en el resultant anterior es va remetre als ajuntaments afectats la separata de la instal·lació projectada a l'efecte d'establir les oportunes condicions tècniques.  
Vist que Gas Natural Cegás, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentats, la finalitat que es perseguix amb la construcció d'esta instal·lació és el desplaçament de la xarxa de distribució de gas existent amb motiu de les obres de prevenció contra avingudes del barranc de Benimodo que comprenen la canalització d'este i coincidir amb el traçat de la xarxa.   
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
Atés el contingut de l'article 73 del capítol V de la Llei 34/1998, de 7 d'octubre, del Sector d'Hidrocarburs, modificat pel Reial Decret 5/2005, d'11 de març, de millores urgents per a l'impuls a la productivitat i per a la millora de la contractació pública, sobre l'autorització d'instal·lacions de distribució de gas natural, contingut i requisits d'esta, així com que seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables, la corresponent legislació sectorial i, en especial, les relatives a l'ordenació del territori i al medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i que resulta d'aplicació la disposició transitòria huitena de la Llei 12/2007, de 2 de juliol, per la qual es modifica la Llei 34/1998, de 7 d'octubre, del Sector d'Hidrocarburs.  
Atés la Direcció General d'Energia competent per a la Resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar autorització administrativa a l'empresa Gas Natural Cegás, SA, per a la construcció de les instal·lacions corresponents a la xarxa de distribució de gas natural en alta pressió B (APB)(1), consistent en el desplaçament de la xarxa existent al barranc de Benimodo, als termes municipals de Benimodo i Carlet, província de València.  
La present autorització estarà sotmesa a les condicions que figuren a continuació:   
1. La companyia Gas Natural Cegás, SA, complirà les obligacions que estrictament s'indiquen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
2. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
3. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, i s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
4. La present autorització s'atorga sense perjuí de tercers i es deixen fora de perill els drets particulars.  
5. Serà causa de revocació de la present autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte tècnic d'execució, firmat pel tècnic competent i visat pel col·legi oficial corresponent amb data 29 de maig de 2008, les característiques principals del qual s'indiquen a continuació:  
- Tipus de gas: gas natural.  
- Traçat: desplaçament de la canonada actual (RAA-15,17), que s'anul·la, des del punt situat en l'encreuament de la carretera CV-5470 i el carrer Carlet al terme municipal de Benimodo, per mitjà d'una Te de presa en càrrega de 4'', que enllaça amb la xarxa existent per mitjà de canonada d'acer de 4'', de diàmetre. Travessa el barranc per a finalitzar ja al terme municipal de Carlet, a través d'una Te de presa en càrrega de 40'', al carrer Carles Salvador on connecta de nou amb la xarxa existent, segons està indicat en el plànol núm. 2498 - PT 1.1. Rev. 00 del projecte.  
- Canonada. Característiques: d'acer al carboni, amb un diàmetre nominal de 4'', qualitat API 5L, grau B, a una pressió APB(1) i grossària mínima de 3,60 mm.  
Longitud: 108,43 m, dels quals corresponen 27,02 m al terme municipal de Benimodo, i 81,41 m, al de Carlet.  
- Pressió de disseny: pressió màxima de treball: alta pressió B (APB)(1): MOP = 45 bar.  
- Proteccions. revestiment extern per a la canonada per mitjà de polietilé extrudit de 1,8 o 3,5 mm, igualment per a unions i accessoris. Disposa de protecció catòdica per mitjà de corrent galvànic imprés, que donarà continuïtat amb la canalització existent.  
- Protecció mecànica: canalització de llast amb formigó en massa al llarg del llit del barranc i protecció per mitjà d'escullera en la part de talussos d'este.  
- Pressupost: 14.048,52 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen, i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.   
2. El titular de l'esmentada instal·lació donarà compte de l'acabament de les obres al Servici Territorial d'Energia de València, a l'efecte de reconeixement, i es presentarà l'oportú certificat de direcció, subscrit pel tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries de conformitat amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, si es considera convenient.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. El termini d'execució de les obres serà de 2 mesos a partir de la notificació de la present resolució. No obstant això, amb anterioritat a l'acabament del dit termini, Gas Natural Cegás, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
(1) Alta pressió B (APB): P > 16 bar.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 10 de febrer de 2009.- El director general d'Energia: Antonio Cejalvo Lapeña.